section_heading: Povijest
paragraph_text: Ipak, proširenja na tržišta filma, glazbe i digitalne elektronike putem Interneta pokazala su se nezahvalnim i neisplativim tako da novoizabrani izvršni predsjednik Howard Stringer provodi radikalne poteze poput rezanja 9.000 radnih mjesta te ponovo usredotočuje tvrtku na elektroniku. Također, povećana je suradnja između poslovnih jedinica koje je Stringer opisao kao "silose koji djeluju u međusobnoj izolaciji". Unatoč ostvarenim uspjesima, Sony se suočio s nastavkom borbe u razdoblju od sredine do kraja 2000-ih.